# Vawa ke Sibiria
| Vawa ke Sibiria |

| Vawa ke Sibiria |


Vawa ke Sibiria
{{Tuveli_bopica|Izvopa|izvopa}}
{{Vergumveltap1|Vawa ke Sibiria}}
{{Teliz_toza}}
'''Vawa ke Sibiria''' (&nbsp;rossiavon ''Сибирский тракт''&nbsp;), dere grupena yolton gu vawa mal Moskva (&nbsp;''Московский тракт''&nbsp;) ok Vawapa (&nbsp;''Большой тракт''&nbsp;), tir izvafa vawa kagluyayasa va europafa [[Rossia]] gu [[Sinia]] koo [[Sibiria]]. Vegedura va vawa gan [[Pyotr I|Pyotr gindik]] zo kexiyir, arti toloy aksat radimi zoltera va [[Nertcinsk bioga]] ba 22/11/1689, voxen kobavera bak 1730 anton zo tozuyud aze isti mon XIX<sup>-eafa</sup> decemda. 

[[Iyeltak:Map_Siberian_route.svg|thumb|500px|left|Vawa ke Sibiria]]
Vawa tigiyir mal [[Moskva]], taneon wetce vawa ke Vladimir koo Murom az Kozmodemyansk az [[Kazan]] az [[Perm]] az Kungur az [[Yekaterinburg]] az [[Tyumen]] az Tobolsk az Tara az Kainsk az Tomsk az Yeniseysk az [[Irkutsk]] az Verxneudinsk az Nertcinsk kal Kyaxta kazaxo jowon ice Sinia. Koyasik
koo [[Mongola]] az Gobi letaxo kaikon wan lakiyid, kal lan tuvel ke [[Rebavegapa]] koe Kalgan.

Titi XIX<sup>-eafa</sup> decemda, zalor geon zo arrundayar. Mal Tyumen, vawa tigiyir koo Yalutorovsk az Icim az [[Omsk]] az Tomsk az [[Krasnoyarsk]] az Atcinsk aze va savsafa vawa ko [[Irkutsk]] kazokeveyer. Vawa ke Sibiria wan tiyir bliafa etola kagluyasa va Sibiria gu Europa kali ironokafa sanda ke XIX<sup>-eafa</sup> decemda aze gan [[remsibiraf kelot]] zo ikaplekuyur.

Vawa va siniaf warzeks mal Kyaxta kal Moskva rembureyer, nelkon va yelada vox dere leso is aryon doleks. Moni 1860, tandeafa mordara tiyir dem yelada vas 6000 decitor numen vawa gu «&nbsp;vawa ke yelada&nbsp;» dere zo yoltayar. Fentugalon, zalor kan impadimotafa teremta impana gan okol zo gilaskiyir. Yelada artlakisa ko [[Europa]] koo Rossia banugale tiyir ke lokiewafa duga is tcazapafa loon dam tela koyayasa moo bira.

{{Ronebriz_toza
| mante    = 240
| uka      = wheat
| domuka   = #999999
| eltayuka = black
| yolt     = Vawa ke Sibiria
| rd-mante = 2px
| td-mante = 1px
}}
[[Iyeltak:Old_Catherineburg.jpg|220px|Koyasik koe Yekaterinburg bak XVIII-eafa decemda]]

[[Iyeltak:Irkutsk_market,_19th_century.jpg|220px|Vawafa golda ke Irkutsk]]

[[Iyeltak:Н. Ф. Добровольский. Переправа через Ангару в Иркутске.jpg|220px|Remlapira va Angara poke Irkutsk]]
{{Ronebriz_tena}}
[[Loma:Rossia|Vawa ke Sibiria]]
[[Loma:Sibiria|Vawa ke Sibiria]]

{{#invoke:Interwiki|interwiki|qid=Q948601}}
[]